Pasiūlymas Tarybos sprendimas dėl laikino genetiškai modifikuotų kukurūzų (Zea mays L. linija Bt 176) draudimo naudoti ir parduoti Liuksemburge pagal Direktyvą 2001/18/EB /* KOM/2005/0165 galutinis */





Briuselis, 26.4.2005 KOM(2005) 165 galutinis Pasiūlymas TARYBOS SPRENDIMAS dėl laikino genetiškai modifikuotų kukurūzų ( Zea mays L . linija Bt 176) draudimo naudoti ir parduoti Liuksemburge pagal Direktyvą 2001/18/EB (pateikta Komisijos) AIŠKINAMASIS MEMORANDUMAS 1. Dėl genetiškai modifikuotų kukurūzų (Z ea mays L. linija Bt 176), 1997 m. sausio 23 d. Komisijos sprendimu 97/98/EB, vadovaujantis Tarybos direktyva 90/220/EEB, buvo nuspręsta, kad produkto pateikimui į rinką duodamas sutikimas. 2. 1997 m. vasario 5 d. Prancūzijos valdžios institucijos davė sutikimą to produkto pateikimui į rinką. 3. Pagal Direktyvos 2001/18/EB, pakeitusios Direktyvą 90/220/EEB, 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos. 4. Pagal Direktyvos 90/220/EEB 16 straipsnio nuostatas, 1997 m. kovo 17 d. Liuksemburgo valdžios institucijos informavo Komisiją apie savo sprendimą laikinai uždrausti naudoti ir parduoti genetiškai modifikuotus kukurūzus ir pateikė tokio sprendimo priežastis. 5. Liuksemburgo pateiktos priežastys iš esmės buvo tos pačios, kaip ir Austrijos 1997 m. vasario 14 d. pateiktos priežastys dėl kukurūzų linijos Bt 176. Maisto produktų mokslinis komitetas, Gyvūnų mitybos mokslinis komitetas ir Pesticidų mokslinis komitetas mano, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus, ir kurie sudarytų pagrindą peržiūrėti šių komitetų pradines nuomones dėl to produkto. 6. 2004 m. sausio 9 d. bei vasario 9 ir 17 d. Austrija pateikė Komisijai papildomos informacijos, palaikančios nacionalinių priemonių įvedimą dėl kukurūzų linijos Bt 176. 7. Europos maisto saugos tarnyba mano, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti kukurūzų linijos Bt 176 rizikos aplinkai įvertinimą. 8. Tokiomis aplinkybėmis Komisija Direktyvos 2001/18/EB 23 straipsniu įpareigojama priimti sprendimą pagal šios direktyvos, kuriai taikomi Sprendimo 1999/468/EB 5 ir 7 straipsniai atsižvelgiant į jo 8 straipsnio nuostatas, 30 straipsnio 2 dalyje nustatytą tvarką. 9. Kadangi Maisto produktų mokslinis komitetas, Gyvūnų mitybos mokslinis komitetas ir Pesticidų mokslinis komitetas bei EFSA mano, kad produktas nekelia pavojaus žmonių sveikatai ar aplinkai, Komisija parengė sprendimo projektą, kuriame prašoma Liuksemburgo panaikinti jos įvestas priemones, taikomas kukurūzų linijai Bt 176. 10. Sprendimo projektas pagal Sprendimo 1999/468/EB 5 straipsnio 2 dalies nuostatas buvo pateiktas Direktyvos 2001/18/EB 30 straipsniu įsteigto komiteto nuomonei. 11. Po konsultacijų, komitetas 2004 m. lapkričio 29 d. nepateikė savo nuomonės, todėl Komisija, vadovaudamasi Sprendimo 1999/468/EB 5 straipsnio 4 dalimi, nedelsdama pateikia Tarybai pasiūlymą dėl priemonių, kurių turi būti imtasi, ir apie tai praneša Europos Parlamentui. 12. Sprendimo 1999/468/EB 5 straipsnio 6 dalyje numatyta, kad Taryba, atsižvelgdama į tokią poziciją, prireikus kvalifikuota balsų dauguma gali priimti sprendimą per Direktyvos 2001/18/EB 30 straipsnio 2 dalyje nustatytą trijų mėnesių terminą. Jei per tų trijų mėnesių terminą Taryba kvalifikuota balsų dauguma nusprendžia nepritarti pasiūlymui, Komisija jį svarsto iš naujo; jei pasibaigus tam laikotarpiui Taryba nepriėmė pasiūlyto įgyvendinimo akto ir neprieštaravo jam, pasiūlytą įgyvendinimo aktą priima Komisija. Pasiūlymas TARYBOS SPRENDIMAS dėl laikino genetiškai modifikuotų kukurūzų ( Zea mays L . linija Bt 176) draudimo naudoti ir parduoti Liuksemburge pagal Direktyvą 2001/18/EB (Tekstas svarbus EEE) (Tik tekstas prancūzų kalba yra autentiškas) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB[1], ypač į jos 23 straipsnio 2 dalį, atsižvelgdama į Komisijos pasiūlymą, kadangi: (1) 1997 m. sausio 23 d. Komisijos sprendimu 97/98/EB dėl genetiškai modifikuotų kukurūzų (Z ea mays L.), kurių insekticidinės savybės buvo kompleksiškai modifikuotos Bt-endotoksino genu ir kurie įgijo padidintą toleranciją herbicidui amonio glufozinatui, remiantis Tarybos direktyva 90/220/EEB[2], buvo nuspręsta, kad produkto pateikimui į rinką turi būti duotas sutikimas. (2) 1997 m. vasario 5 d. Prancūzijos kompetentingos institucijos davė sutikimą to produkto pateikimui į rinką. (3) Pagal Direktyvos 2001/18/EB, pakeitusios Direktyvą 90/220/EEB[3], 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos. (4) 1997 m. kovo 17 d. Liuksemburgas informavo Komisiją apie savo sprendimą laikinai uždrausti genetiškai modifikuotų kukurūzų naudojimą ir pardavimą ir pateikė tokio sprendimo priežastis remiantis Direktyvos 90/220/EEB 16 straipsnio 1 dalies nuostatomis. (5) Liuksemburgo pateiktos priežastys iš esmės yra tos pačios, kaip ir 1997 m. vasario 14 d. Austrijos pateiktos priežastys dėl kukurūzų linijos Bt 176. Moksliniai komitetai mano, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus, ir kurie sudarytų pagrindą peržiūrėti komitetų pirmines nuomones dėl to produkto (6) 2004 m. sausio 9 d. ir vasario 9 bei 17 d. Austrija pateikė Komisijai papildomos informacijos, palaikančios nacionalinių priemonių dėl kukurūzų linijos Bt 176 įvedimą ir turinčios tiesioginės įtakos moksliniam Liuksemburgo taikomų nacionalinių priemonių įvertinimui. (7) Europos maisto saugos tarnyba mano, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti kukurūzų linijos Bt 176, rizikos aplinkai įvertinimą. (8) Esant tokioms aplinkybėms, nėra pagrindo manyti, kad produktas keltų pavojų žmonių sveikatai ar aplinkai. (9) Liuksemburgas turėtų panaikinti įvestas priemones. (10) Direktyvos 2001/18/EB 30 straipsniu įsteigtas komitetas, pagal šios direktyvos 30 straipsnio 2 dalyje nustatytą tvarką, po konsultacijų, 2004 m. lapkričio 29 d. nepateikė nuomonės dėl Komisijos sprendimo projekte nustatytų priemonių, PRIĖMĖ ŠĮ SPRENDIMĄ: 1 straipsnis Liuksemburgo taikomos priemonės uždrausti genetiškai modifikuotų kukurūzų, kurių pateikimas į rinką buvo leistas Sprendimu 97/98/EB, naudojimą ir pardavimą, nėra pagrįstos remiantis Direktyvos 2001/18/EB 23 straipsnio nuostatomis. 2 straipsnis Liuksemburgas imasi reikiamų priemonių, kad patenkintų šio sprendimo reikalavimus ne vėliau kaip per 20 dienų nuo jos informavimo. 3 straipsnis Šis sprendimas skirtas Liuksemburgo Didžiajai Hercogystei. Priimta Briuselyje, 2005 m. […]. Tarybos vardu Pirmininkas [1] OL L 106, 2001 4 17, p. 1. [2] OL L 31, 1997 2 1, p. 69. [3] OL L 117, 1990 5 8, p. 15.